
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 17 

30 Ιανουάριου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

24. Ορισμός οργανικών θέσεων κλάδου Εμπειρογνω¬ 

μόνων Υπουργείου Εξωτερικών, που καταλαμβά¬ 
νονται από Πολιτιστικούς Συμβούλους. 1 

25. Προϋποθέσεις χορήγησης διαβατηρίων, χρονική 

ισχύς, αντικατάσταση, απώλεια και ακύρωση αυ¬ 
τών . 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ 24 
Ορισμός οργανικών θέσεων κλάδου Εμπειρογνωμόνων 
Υπουργείου Εξωτερικών, που καταλαμβάνονται από 
Πολιτιστικούς Συμβούλους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 7 του άρθρου 88 του 
Οργανισμού του Υπουργείου Εξωτερικών, ο οποίος κυ¬ 
ρώθηκε με τη διάταξη του άρθρου πρώτου του Ν. 
2594/1998 «Κύρωση ως Κώδικα του σχεδίου νόμου "Ορ¬ 
γανισμός του Υπουργείου Εξωτερικών"» (Α' 62/1998), 
όπως προστέθηκαν με τη διάταξη της παραγράφου 8 του 
άρθρου 17 του Ν. 2949/2001 «Προξενική διατίμηση και 
άλλες διατάξεις» (Α' 243/2001). 

2. Τις διατάξεις της 1065956/863/Α0006/15.7.2003 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985/2003). 

3. Τις διατάξεις της ΔΙΔΚ/Φ. 1/2/13773/15.7.2003 από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στον Υφυπουργό Εσωτερικών, Δημόσιας 
Διοίκησης και Αποκέντρωσης Νίκο Μπίστη» (Β'985/2003), 
όπως τροποποιήθηκε με τις διατάξεις της ΔΙΔΚ/Φ.1/2/ 


14145/21.07.2003 απόφασηςτου Πρωθυπουργού καιτου 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Τροποποίηση της ΔΙΔΚ/Φ. 1 /2/13773/15.7.2003 
απόφασης «Ανάθεση αρμοδιοτήτων στον Υφυπουργό 
Εσωτερικών, Δημόσιας Διοίκησης και Αποκέντρωσης Νί¬ 
κο Μπίστη» (Β' 1000/2003). 

4. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992), και τροποποιήθηκε με τη διάταξη 
του εδαφίου α' της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» 
(Α'38/1997). 

5. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 

6. Την 453/2003 γνωμοδότηση του Συμβουλίου της Επι¬ 
κράτειας, με πρόταση του Υπουργού Εξωτερικών και των 
Υφυπουργών Οικονομίας και Οικονομικών και Εσωτερι¬ 
κών, Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο 1 

Οι οργανικές θέσεις του κλάδου Εμπειρογνωμόνων του 
Υπουργείου Εξωτερικών, που καταλαμβάνονται από Πο¬ 
λιτιστικούς Συμβούλους, ορίζονται σε δέκα (10). 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 26 Ιανουάριου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΝΙΚΟΛΑΟΣ ΦΑΡΜΑΚΗΣ ΓΕΩΡΓΙΟΣ Α. ΠΑΠΑΝΔΡΕΟΥ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΜΠΙΣΤΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 25 
Προϋποθέσεις χορήγησης διαβατηρίων, χρονική ισχύς, 
αντικατάσταση, απώλεια και ακύρωση αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 
3103/2003 «Έκδοση διαβατηρίων από την Ελληνική Αστυ¬ 
νομία και άλλες διατάξεις» (Α' 23). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (Α' 154) και τροποποιήθη¬ 
κε μετηνπαρ. 2ατου άρθρου 1 του Ν.2469/1997 (Α'38). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Τις 359, 402 και 497/2003 γνωμοδοτήσεις του Συμ¬ 
βουλίου της Επικράτειας, ύστερα από πρόταση του 
Υπουργού Δημόσιας Τάξης, αποφασίζουμε: 

Άρθρο 1 

Προϋποθέσεις χορήγησης διαβατηρίου. 

1. Διαβατήριο είναι το έγγραφο που εκδίδεται απάτη Δι¬ 
εύθυνση Κρατικής Ασφάλειας του Αρχηγείου Ελληνικής 
Αστυνομίας, με το οποίο ο κάτοχος μπορεί νόμιμα να 
εξέρχεται και να εισέρχεται στη Χώρα, μέσω των καθορι¬ 
σμένων για το σκοπό αυτό σημείων. 

2. Τα διαβατήρια είναι ατομικά και χορηγούνται σε Έλ¬ 
ληνες πολίτες. Δεν χορηγείται διαβατήριο σε πρόσωπο 
που: 

α. Έχει καταδικασθεί τελεσίδικα για πλαστογραφία, 
πλαστογραφία πιστοποιητικών, υπεξαγωγή εγγράφων, 
ψευδή ανώμοτη κατάθεση ή ψευδή δήλωση (άρθρα 216, 
217, 222 και 225 Π.Κ. και άρθρο 22 παρ. 6 του Ν. 
1599/1986 (Α' 75), εφόσον τα αδικήματα αυτά αφορούν 
την έκδοση, τη χρήση ή την απώλεια ή κλοπή του διαβα¬ 
τηρίου. Στην περίπτωση αυτή η απαγόρευση ισχύει για 5 
έτη από την έκδοση της καταδικαστικής απόφασης και 
εφόσον η ποινή έχει εκτιθεί. 

β. Έχει ασκηθεί σε βάρος του ποινική δίωξη ή έχει πα- 
ραπεμφθεί σε δίκη για τα αδικήματα του προηγουμένου 
εδαφίου και για όσο χρόνο διαρκεί η εκκρεμοδικία. 

γ. Εκκρεμεί σε βάρος του μέτρο απαγόρευσης εξόδου 
απάτη χώρα. 

3. Κατ' εξαίρεση, επιτρέπεται η χορήγηση διαβατηρίου 
σε πολίτη που εμπίπτει σε απαγόρευση της προηγούμε¬ 
νης παραγράφου, εφόσον είναι αναγκαία η μετάβασή του 
στην αλλοδαπή στις εξής περιπτώσεις: 

α. Νοσηλείας στην αλλοδαπή του ιδίου ή του συζύγου ή 
συγγενούς αυτού εξ αίματος ή εξ αγχιστείας μέχρι β' βαθ¬ 
μού για σοβαρούς λόγους υγείας. 

β. Θανάτου ή σοβαρής ασθένειας στην αλλοδαπή του 
συζύγου ή συγγενούς αυτού εξ αίματος ή εξ αγχιστείας 
μέχρι β' βαθμού. 

4. Επίσης, επιτρέπεται η χορήγηση διαβατηρίου στους 
ανυπότακτους του εξωτερικού για ταξίδια σε χώρες του 
εξωτερικού και για είσοδό τους στην Ελλάδα για την εκ¬ 
πλήρωση των στρατιωτικών τους υποχρεώσεων (άρθρο 
20 παρ. 1 εδαφ. β' του Ν. 1763/1988 (Α' 57), όπως συ¬ 
μπληρώθηκε με το άρθρο 2 Ν. 3036/2002 (Α' 171). 


5. Για τη χορήγηση διαβατηρίου απαιτείται η υποβολή 
αιτήσεωςτου ενδιαφερομένου στις υπηρεσίες που καθο¬ 
ρίζονται με την απόφαση της παρ. 3 του άρθρου 1 του Ν. 
3103/2003 (Α' 23) μαζί μετά κατά περίπτωση απαιτούμε- 
να δικαιολογητικά. Η αίτηση για χορήγηση διαβατηρίου 
σε ανήλικο κάτω των 18 ετών υποβάλλεται από τον ασκού¬ 
ντο τη γονική μέριμνα ή την επιτροπεία αυτού. Επίσης, η 
αίτηση για τη χορήγηση διαβατηρίου σε ενήλικο που έχει 
τεθεί σε δικαστική συμπαράσταση υποβάλλεται από το 
δικαστικό συμπαραστάτη του. 

Άρθρο 2 

Χρονική ισχύς διαβατηρίων 

1. Η διάρκεια ισχύος των διαβατηρίων καθορίζεται σε 
πέντε (5) έτη από την έκδοσή τους προκειμένου για δια¬ 
βατήρια ενηλίκων ή ανηλίκων που έχουν ηλικία μέχρι δε¬ 
κατεσσάρων (14) ετών, ενώ για τους λοιπούς ανήλικους 
ισχύουν μέχρι τη συμπλήρωση του δεκάτου ογδόου (18) 
έτους της ηλικίας τους. Τα διαβατήρια που χορηγούνται 
κατ' εφαρμογή των διατάξεων της παρ. 3 και 4 του προη¬ 
γουμένου άρθρου ισχύουν για ένα έτος. 

2. Παράταση ισχύος χορηγείται μόνο για τα διαβατήρια 
που έχουν ισχύ μικρότερη των (5) πέντε ετών. Σε κάθε πε¬ 
ρίπτωση δεν μπορεί ο χρόνος παράτασης συναθροιζόμε¬ 
νος με τον αρχικό χρόνο ισχύος του διαβατηρίου, όπως 
τυχόν παρατάθηκε μεταγενέστερα, να υπερβαίνει συνο¬ 
λικά τα πέντε (5) έτη. Γ ια τη χορήγηση παράτασης απαι¬ 
τείται η υποβολή αιτήσεως, σύμφωνα μετά οριζόμενα στο 
άρθρο 1, χωρίς να καταβάλλεται το προβλεπόμενο στην 
παρ. 4 του άρθρου 1 του Ν. 3103/2003 τέλος. 

Άρθρο 3 

Αντικατάσταση διαβατηρίων 

1. Αντικατάσταση του ισχύοντος διαβατηρίου γίνεται 
από την Υπηρεσία που το εξέδωσε, μετά από αίτηση του 
ενδιαφερομένου, όταν συντρέχει μία από τις ακόλουθες 
περιπτώσεις: 

α. Έχουν συμπληρωθεί όλες οι σελίδες του ώστε η πε¬ 
ραιτέρω χρησιμοποίησή του να είναι ανέφικτη. 

β. Επήλθαν μεταβολές στοιχείων της προσωπικής κα¬ 
τάστασης του κατόχου που αναγράφονται στο διαβατή¬ 
ριο. 

γ. Υπάρχουν αλλοιώσεις στη φωτογραφία ή στις εσωτε¬ 
ρικές εγγραφές, ή επήλθε φθορά του διαβατηρίου. 

δ. Περιλαμβάνονται στις σελίδες του διαβατηρίου εν¬ 
δείξεις κράτους οι οποίες καθιστούν αδύνατη τη μετάβα¬ 
ση του κατόχου σε συγκεκριμένο κράτος. 

2. Το νέο διαβατήριο που χορηγείται σε αντικατάσταση 
του παλαιού ισχύει για όσο χρόνο απομένει μέχρι τη λήξη 
του. 

3. Τα διαβατήρια που αντικαθίστανται, επιστρέφονται 
στους κατόχους τους, αφού προηγουμένως ακυρωθούν 
από την Υπηρεσία της παραγράφου 1 με διάτρηση ολο¬ 
κλήρου του βιβλιαρίου (εξώφυλλα - εσώφυλλα) στην άνω 
και κάτω γωνία της δεξιάς πλευράς αυτού, με παράλληλη 
επίθεση σφραγίδας με την ένδειξη «ΑΚΥΡΟΝ - ΟΑΝ- 
ΟΕϋΈΟ», σε σημεία που δεν θα θίγονται οι φερόμενες σ’ 
αυτό ενδείξεις. 

Άρθρο 4 

Απώλεια ή κλοπή διαβατηρίου 

1. Σε περίπτωση απώλειας ή κλοπής διαβατηρίου, ο εν¬ 
διαφερόμενος υποχρεούται να υποβάλει αμέσως στην 

πλησιέστερη αστυνομική ή προξενική αρχή υπεύθυνη δή¬ 
λωση του άρθρου 8 του Ν. 1599/1986, για τον τόπο, το 
χρόνο και τις συνθήκες απώλειας ή κλοπής του διαβατη¬ 
ρίου του. Στις περιπτώσεις αυτές ενημερώνονται αμέσως 
η Διεύθυνση Κρατικής Ασφάλειας του Αρχηγείου Ελληνι¬ 
κής Αστυνομίας, καθώς και οι Υπηρεσίες που ασκούν δια- 
βατηριακό έλεγχο. 

2. Γιατις συνθήκες απώλειας ή κλοπής του διαβατηρίου 
ενεργείται έρευνα από τις αρμόδιες αστυνομικές ή προ¬ 
ξενικές αρχές, η οποία μπορεί να διαρκέσει μέχρι τρεις 
μήνες από την ημερομηνία υποβολής της δήλωσης. Σε 
περίπτωση νέας δήλωσης για απώλεια ή κλοπή διαβατη¬ 
ρίου εντός πενταετίας, η έρευνα μπορεί να διαρκέσει μέ¬ 
χρι ένα έτος ανάλογα με τη σοβαρότητα της περίπτωσης. 

3. Όσο διαρκεί η έρευνα της προηγουμένης παραγρά¬ 
φου, δεν χορηγείται νέο διαβατήριο στον δικαιούχο του 
απωλεσθέντος ή κλαπέντος, εκτός εάν συντρέχει περί¬ 
πτωση από τις αναφερόμενες στη διάταξη της παρ. 3 του 
άρθρου 1, η οποία εφαρμόζεται ανάλογα. 

4. Το διαβατήριο του οποίου έχει δηλωθεί απώλεια ή 
κλοπή θεωρείται αυτοδικαίως άκυρο από της υποβολής 
της σχετικής δήλωσης. Σε περίπτωση ανεύρεσήςτου, πα- 
ραδίδεται στην Υπηρεσία, στην οποία δηλώθηκε η απώ¬ 
λεια ή κλοπή και εφαρμόζονται περαιτέρω ανάλογα οι 
διατάξεις της παρ. 3 του άρθρου 3 του παρόντος, εκτός 
αν έχει κατασχεθεί στα πλαίσια της ποινικής διαδικασίας. 

Άρθρο 5 

Ακύρωση διαβατηρίου 

Διαβατήριο που εκδόθηκε με τη χρήση πλαστών, νο¬ 
θευμένων, παραποιημένων, άκυρων ή ψευδών δικαιολο- 
γητικών ή φέρει ενδείξεις νόθευσης ή παραποίησης των 
στοιχείων εκείνων που αναφέρονται στη χρονολογία έκ¬ 
δοσης ή λήξης, στη φωτογραφία και στα στοιχεία της 


προσωπικής κατάστασης του κατόχου κατάσχεται από 
την Υπηρεσία που κάνει τη σχετική διαπίστωση και ακυ¬ 
ρώνεται από την εκδούσα αυτό Υπηρεσία. 

Άρθρο 6 

Αρμόδια όργανα - Προσφυγή 

1. Επί των αιτήσεων για χορήγηση, αντικατάσταση ή πα¬ 
ράταση της ισχύος διαβατηρίου αποφαίνεται ο Διευθυ¬ 
ντής της Διεύθυνσης Κρατικής Ασφάλειας του Αρχηγείου 
Ελληνικής Αστυνομίας. 

2. Κατά της απόφασης που απορρίπτει αίτημα από τα 
αναφερόμενα στην προηγούμενη παράγραφο, ο ενδια¬ 
φερόμενος δύναται, εντός δέκα (10) ημερών απάτην κοι¬ 
νοποίηση σ' αυτόν της απόφασης, να προσφύγει ενώπιον 
του προϊσταμένου του Κλάδου Ασφάλειας και Τάξης του 
Αρχηγείου Ελληνικής Αστυνομίας, ο οποίος αποφαίνεται 
επί της προσφυγής εντός δέκα (10) ημερών απάτης υπο¬ 
βολής της. 

Άρθρο 7 

Έναρξη ισχύος - Καταργούμενες διατάξεις 

1. Οι ρυθμίσεις του παρόντος διατάγματος εφαρμόζο¬ 
νται μετά την έναρξη ισχύος των διατάξεων των παρα¬ 
γράφων 1,4 και 5 του άρθρου 1 του Ν. 3103/2003. 

2. Από την έναρξη ισχύος του παρόντος διατάγματος 
καταργούνται οι διατάξεις των άρθρων 3, 4, 6, 8 και 9 του 
Π.Δ. 417/1993 (Ά 176). 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 27 Ιανουάριου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βί.9 γ - β-ΓΠ3ΪΙ: \Λ/θ&ηΊ35ΐθΐ- @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 θυιχι, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θογο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 ουτο προσαυξανόμενη 
κατά 1 θογο ανά 50 σελίδες. 

Η τιμή πώλησης σε μορφή οά- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιτι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, (3Χ : 210-9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίΘίτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων Ι<ΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































